Rutelilje – små rutete klokker tidlig om våren Blomsterløk | Høyde ca. 20–25 cm | Blomstring: Tidlig vår Den søteste av de søte, og en av de aller tidligste blomstene hos oss. Ruteliljene ser nesten ut som de har hatt besøk av en liten alv med maleskrin, som møysommelig har malt ruter på hver eneste blomst. De hengende klokkene har et helt spesielt rutemønster i varme rosalilla nyanser, og innimellom dukker det også opp lysere og nesten hvite blomster. Planten blir rundt 20–25 cm høy og har et skjørt og elegant uttrykk, selv om selve planten er langt mer robust enn den ser ut. Rutelilje, Fritillaria meleagris, er flerårig og kommer gjerne igjen år etter år. Der den trives kan den formere seg og etter hvert danne fine små kolonier. Hvorfor vi elsker ruteliljer Det finnes egentlig ingenting som ligner på dem. Det rutete mønsteret ser nesten forunderlig ut på nært hold, og de nikkende klokkene har masse personlighet til å være så små. Folk som oppdager ruteliljen for første gang blir nesten uten unntak begeistret. Tips til buketter Ruteliljen er en nydelig snittblomst, men den trenger litt ekstra påpasselighet for å komme til sin rett. De korte stilkene og hengende klokkene kan lett forsvinne i en stor bukett. Alene, eller noen få sammen i en liten vase, finnes det derimot knapt noe vakrere. Produktdetaljer – Botanisk navn: Fritillaria meleagris – Norsk navn: Rutelilje – Type: Blomsterløk – Høyde: ca. 20–25 cm – Blomstringstid: April–mai – Plassering: Sol til halvskygge – Egnet som snittblomst: Ja, særlig til små vaser og arbeider – Flerårig: Ja – Insektsvennlig: Ja Dyrking Ruteliljen er enkel å dyrke og kommer gjerne igjen år etter år. I motsetning til mange andre høstplantede blomsterløk trives den godt i jord som holder på noe fuktighet, men den bør ikke bli stående konstant våt. Plant løkene om høsten og la bladverket få visne helt ned etter blomstring. Litt gjødsel etter blomstring hjelper løken med å samle krefter til neste år. Der den trives kan den spre seg og bli flere med årene. Viktig informasjon Dette er et forhåndssalg. Høstløken leveres normalt til oss i midten av september, og vi sender bestillingen så raskt som mulig etter at løkene har ankommet. Bestiller du andre varer sammen med høstløk, sendes hele bestillingen samlet når løkene er klare. Ønsker du de øvrige varene tidligere, må de bestilles separat. Ved forhåndssalg reserveres beløpet på kontoen din, men betalingen trekkes først når ordren sendes.